PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 53362/22.09.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre pentru modificarea Hotărârii Consiliului Local nr. 281/7.11.2018 privind aprobarea proiectului „Modernizare infrastructură educaţională Grădiniţa nr. 29 şi Creşa Punguţa cu doi bani” precum şi a cheltuielilor aferente proiectului

Pentru proiectul „Modernizare infrastructură educaţională Grădiniţa Nr. 29 şi Creşa Punguţa cu doi bani” finanţat din Programul Operaţional Regional 2014-2020, prin Axa Prioritară 4, Prioritatea de investiţii 4.4, apel de proiecte nr. POR/296/4/4/, contractul de finanţare a fost semnat la data de 14.11.2019. Proiectul se află în prezent în implementare, cu termen de finalizare 31.10.2022.

Având în vedere prevederile OUG nr. 15/2021 privind reglementarea unor măsuri fiscal bugetare prin ajustarea preţurilor aferente materialelor de construcţii pentru contractele de achiziţie publică/contractele sectoriale de lucrări finanţate prin Programul Operaţional Regional 2014-2020, lucrările de reabilitare executate în cadrul contractului de finanţare au inclus o componentă de ajustare a preţurilor materialelor de construcţii, ceea ce impune modificarea valorii contractului de finanţare.

Valoarea neeligibilă a proiectului a fost impusă de Organismul Intermediar OI după verificarea proiectului tehnic. Valoarea lucrărilor realizate pe alt amplasament decât cel ce reprezintă obiectul proiectului este cheltuială neeligibilă, cu obligativitatea realizării acestor lucrări din surse proprii. Cheltuiala neeligibilă în valoare de 16.847,97 lei inclusiv TVA reprezintă contravaloarea extinderii reţelei de apă şi a montării unui hidrant exterior. Prevederile OUG nr. 15/2021 se aplică în egală măsură cheltuielilor eligibile şi neeligibile aferente contractului de execuţie lucrări nr. 5856-RCONTR2020-29 din cadrul proiectului. Astfel, la cheltuiala neeligibilă în valoare iniţială de 16.847,97 lei inclusiv TVA se adaugă suma de 1.864,55 lei inclusiv TVA reprezentând ajustarea preţurilor materialelor de construcţii conform OUG nr. 15/2021 aferentă părţii de cheltuială neeligibilă. Conform normelor şi instrucţiunilor Organismului Intermediar, această cheltuială se adaugă valorii totale a proiectului.

Astfel, valoarea totală a cererii de finanţare este de 2.986.718,03 lei, valoarea eligibilă este de 2.968.005,51 lei, iar valoarea neeligibilă este de 18.712,52 lei. Contribuţia UAT Municipiului Satu Mare este de 2% din valoarea eligibilă şi anume 59.360,11 lei.

Ținând cont de cele prezentate mai sus, proiectul de hotărâre pentru modificarea H.C.L. nr. 281/7.11.2018 privind aprobarea proiectului “Modernizare infrastructură educaţională Grădiniţa nr. 29 şi Creşa Punguţa cu doi bani” precum şi a cheltuielilor aferente proiectului se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea